《钓台》
元代·徐舫

子陵何为隐，汉爵不肯受。天子下皆臣，独称天子友。

平生一羊裘，甘作烟波叟。迨今双台石，高风清宇宙。

夫何钓者徒，千古祠弗朽。烈烈云台功，丹青今在否？

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。